Sigurd Frisvold

Sigurd Frisvold (1947–2022) var en norsk offiser (general) som var Norges forsvarssjef fra 1999 til 2005.Tidligere forsvarssjef Sigurd Frisvold er død - NRK 2. desember 2022Eirik Kristoffersen: Sigurd Frisvold (1947-2022) -  Minneord i Aftenposten 16. desember 2022

 Liv og virke 
Frisvold tok sin utdannelse i Hæren, i tillegg var han cand.mag. med fagkrets historie, statsvitenskap og samfunnskunnskap. Han startet sin militære karriere ved befalskolen for infanteriet i Sør Norge i 1966 før han gikk ut av krigsskolen i 1970. Han hadde deretter en rekke sjefsjobber i Forsvaret. Han var blant annet sjef for 2. bataljon i Brigaden i Nord-Norge i perioden 1987–1989, stabssjef i 6. divisjon i perioden 1989–1990 og stabssjef ved Forsvarskommando Nord-Norge i 1991. I perioden 1994–1995 var han sjef for Troms Landforsvar og deretter sjef 6. divisjon 1995–1996. Etter en periode som sjef for Forsvarskommando Sør-Norge i perioden 1996–1999, tok Frisvold over som forsvarssjef etter Arne Solli 30. april 1999.Forsvarsdepartementet (20. november 1998): Generalløytnant Sigurd Frisvold blir forsvarssjef. Pressemelding fra regjeringen Bondevik I. Hans tid som forsvarssjef var preget av reorganisering av Forsvaret og nedlegging av avdelinger og leirer, samt innføring av nye administrative tiltak, blant annet innføringen av logistikkelementet regional støttefunksjon.

I desember 2004 varslet Frisvold at han ville gå av som forsvarssjef etter at han hadde vært sykemeldt flere ganger det siste året. Sverre Diesen ble utnevnt som hans etterfølger.NRK (18. januar 2005): Frisvold ville gå - Devold sier nei. NRK

 Utmerkelser 
Frisvold mottok en rekke norske og utenlandske ordener og dekorasjoner:
 Kommandør med stjerne av Sankt Olavs Orden 2000, kommandør 1997
 Forsvarsmedaljen med laurbærgren 1996
 Forsvarsmedaljen 1992
 Forsvarets medalje for internasjonale operasjoner
 Vernedyktighetsmedaljen 1982
 Storkorskommandør av den svenske Nordstjerneordenen 2003
 1. klasse av den estiske Ørnekorsets orden 2004
 Storkors av Finlands løves orden 2000
 Storoffiser Den nasjonale fortjenstorden, Frankrike, 2002
 Kommandør av Republikken Polens fortjenstorden 2001
 MFO-medaljen (Multinational Force and Observer-medaljen) 1984
 Minnemedaljen for fremme av Latvias medlemskap i NATO
 Det frivillige Skyttervesens fortjenstmedalje
 Det militære marsjmerke
 Det militære skimerke
 Norges idrettsforbunds idrettsmerke
 KNBLO-medaljen

 Referanser 

 Eksterne lenker 

Kategori:Generaler i Hæren (Norge)
Kategori:Kommandører med stjerne av St. Olavs Orden
Kategori:Forsvarsmedaljen med laurbærgren
Kategori:Forsvarsmedaljen
Kategori:Nordstjerneordenen
Kategori:Finlands løves orden
Kategori:Den nasjonale fortjenstorden (Frankrike)
Kategori:Medlemmer av Norges Tekniske Vitenskapsakademi
Kategori:Norges forsvarssjefer
Kategori:Personer fra Kristiansund kommune